Utestengt fra Facebook - nå politianmelder Pegida-lederen nettstedet.

Hermansen anmelder Facebook Norge for brudd på Grunnlovens paragraf 100.



Blokkeringen fant sted 27. november.



- Facebook frarøver meg muligheten til å delta i samfunnsdebatten, da svært mye av denne debatten foregår på Facebook, sier Hermansen til Nettavisen.



Ifølge ham selv, er begrunnelsen for utestengingen at han skrev i statusen at muslimer er problemet.

- Selve statusen eller ytringen jeg har kommet med, er lignende det jeg – og etter hvert ganske mange andre – har kommet med over hundre ganger før i 2015; både på FB og ellers. Den er verken rasistisk, et personangrep, eller noe lignende som skulle være forbudt i henhold til norsk lov, mener Hermansen. Foto: Privat





Les også: Hermansen får forlenget permisjon



Tirsdag klokken 14 leverer han følgende anmeldelse til Majorstuen politistasjon:



«Jeg, Max Hermansen, politianmelder med dette Facebook Norge for brudd på Grunnlovens §100 «Ytringsfrihet bør finne sted», med grunnlag i at de har blokkert meg fra Facebook (fb) i 30 dager – for noe som ikke er i strid med norsk lov.

Blokkeringen – som gjør at jeg ikke kan legge ut kommentarer, linker, arrangementer eller annet på fb – skjedde sent fredag kveld, 27. november 2015. Fb berøver meg med blokkeringen, muligheten til å delta i samfunnsdebatten, da svært mye av denne debatten foregår på fb. Jeg kan ikke komme med en eneste ytring i dette svært omfattende sosiale mediet. Med over 4.200 venner, kan jeg heller ikke formidle mine meninger og annet på den måten dette mediet egentlig er lagt opp til å kunne gjøre.

Begrunnelsen for blokkeringen, skal i henhold til fb være at jeg har skrevet denne statusen:

«Svært bra! (Kunne kanskje skrevet 230.000 muslimer i stedet for 650.000 innvandrere. For det er muslimene som er PROBLEMET!)»

Facebook har satt foten ned for Hermansen. - Jeg har prøvd å kontakte FB, men får heller ikke ved denne blokkeringen (har vært blokkert tre og syv dager tidligere) noe svar fra dem, sier Hermansen. Foto: (Privat)





Nettavisen har vært i kontakt med Facebook Norge for en kommentar til saken.